เรียน คุณสลิล ผมฉีดวัคซีนพิษสุนัขบ้ามาแล้ว 4 เข็ม เมื่อวันที่ 28 ต. ค. (ครั้งสุดท้ายคุณนัดวันที่ 11 พ. ย. พร้อมบาดทะยักเข็ม2) แล้วผมโดนแมวข่วนอีกวันที่ 30 ต. ค. ตอนนำอาหารไปให้เค้าครับ เป็นรอยข่วนที่มือขวา มีแผลถลอกมีเลือดออกครับ อยากสอบถามว่า:- 1.)ภูมิต้านทานเพียงพอสำหรับการโดนข่วนครั้งนี้ครับ เพิ่มเติม (แมวตัวนี้เป็นแมววัดที่ผมให้ข้าวเรื่อยๆและเมื่อวันที่ 15 ต.ค. ได้พาแมวไปฉีดวัคซีนพิษสุนัขบ้าแล้วครับ) 2.) อยากสอบถามเพื่อเป็นความรู้ เนื่องจากอ่านบทความบางบทแจ้งว่า การฉีดimmunoglobulin ต้องก่อน7วันหลังสัมผัสเชื้อ ถ้าหลังจากนั้นไม่ต้องเพราะว่าเข็มที่3 ภูมิจะขึ้นแล้ว. แสดงว่าในกรณีของผม ถ้าสมมติแมวมีเชื้อจริง ก็ไม่จำเป็นต้องฉีดimmunoglobulin หรือเปล่าครับ หรือว่าถ้าแมวตายก็ควรฉีด เพราะผมยังไม่ครบ5เข็ม รบกวนคุณด้วยครับ เพราะข้อมูลที่ได้มาแต่ละที่ไม่เหมือนกันเลยครับ ขอบมากครับ
สวัสดีค่ะ หากยังอยู่ในคอร์สของการฉีดวัคซีนป้องกันพิษสุนัขบ้า คือเหลือเข็มสุดท้ายเข็มที่ 5 ในวันที่ 11 พ.ย. แล้วโดนแมวข่วนในวันที่ 30 ต.ค. ก็ไม่จำเป็นต้องเริ่มต้นแีดใหม่หรือฉีดเพิ่มเติมแต่อย่างใด ให้ไปฉีดตามกำหนดนัดเดิมได้เลยค่ะจากคำถาม1. เมื่อฉีดไปครบ 3 เข็มแล้ว ภูมิต้านทานต่อเชื้อโรคก็จะถูกสร้างแล้วค่ะ2. การฉีดอิมมูโนโกลบูลินนั้น ต้องฉีดไม่เกิน 7 วันหลังจากที่ได้รับวัคซีนพิษสุนัขบ้าไป เพราะเมื่อครบ 7 วัน วัคซีนก็จะสร้างภูมิคุ้มกันขึ้นมาแล้ว ดังนั้นการฉีดอิมมูโนโกลบูลินเข้าไปอีก จึงไม่ได้เกิดประโยชน์อะไรเพิ่มเติม แม้ว่าแมวจะเป็นพิษสุนัขบ้าก็ตามค่ะ